Predkladacia správa

	Vláda Slovenskej republiky svojím uznesením č. 213/2001 zo dňa 7. marca 2001, v  bode C.8. uložila ministrovi školstva predložiť na rokovanie vlády Slovenskej republiky novelu zákona č. 261/1995 Z. z. o štátnom informačnom systéme v súlade s Návrhom opatrení, ktorými sa stanoví nový rámec pre činnosť poradných a koordinačných orgánov v súlade s dokumentom Audit.
 
	Ministerstvo školstva Slovenskej republiky v nadväznosti na plnenie uznesenia vlády Slovenskej republiky č. 522/2001 z 13. júna 2001, bod D.1 pripravuje materiál Stratégia informatizácie spoločnosti v Slovenskej republike, ktorý uvažuje o postupnej implementácii budovania základných pilierov informačnej spoločnosti a s týmto procesom súvisiace kompetenčné a legislatívne zabezpečenie.
 
	Materiál bol predložený na medzirezortné pripomienkové konanie. Uplatnené a opodstatnené pripomienky boli zapracované do predkladaného materiálu.